Imtella' April 16, 2021 - Aġġornata 16 Ta' April, 2021 3:40pm Filmat: Ray Caruana Persuna qed tingħata kura fl-Isptar Mater Dei wara ħabta bejn vann u trakk taż-żibel f'Pembroke. L-inċident seħħ fi Triq Sant'Andrija fid-direzzjoni ta' San Ġiljan għall-ħabta tas-2.00pm. Mill-ewwel stħarriġ jirriżulta li għal xi raġuni l-vann misjuq minn raġel ta' 36 sena minn Santa Luċija baqa' dieħel fl-'iscammel' misjuq minn raġel ta' 54 sena minn Ħal Qormi, li kien għaddej quddiemu. Passiġġier fil-vann kien hemm raġel barrani li l-identità tiegħu għadha mhux magħrufa. Huwa ttieħed l-isptar minħabb ġrieħi li sofra, iżda l-kundizzjoni tiegħu għadha mhux magħrufa. Minbarra l-Pulizija, fuq il-post issejħu tim mediku b'ambulanza kif ukoll uffiċjali mid-Dipartiment tal-Protezzjoni Ċivili.